proxectonos/corpus_dominio_legal_administrativo_tmp huggingface dataset:
RESOLUCIÓN do 9 de maio de 2016, da Dirección Xeral de Educación, Formación Profesional e Innovación Educativa, pola que se modifica a composición das comisións de avaliación que actuarán no proceso de acreditación de competencias convocado pola Orde do 23 de decembro de 2015.
Consellería de Cultura, Educación e Ordenación Universitaria — III. Outras disposicións — 23/05/2016

Mediante a Orde do 23 de decembro de 2015 (DOG do 8 de xaneiro de 2016), acordouse convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo nacional de cualificacións profesionais.
Mediante a Resolución do 17 de febreiro de 2016 (DOG do 23 de febreiro), da Dirección Xeral de Educación, Formación Profesional e Innovación Educativa, faise pública a composición das comisións de avaliación que actuarán no proceso de acreditación de competencias convocado pola Orde do 23 de decembro de 2015.
O artigo 17 da dita orde fai referencia aos requisitos, a formación e a habilitación das persoas que poderán actuar como asesores e avaliadores, e o artigo 16 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo o proceso de avaliación das diferentes unidades de competencia para as cales se convoca o procedemento de avaliación e acreditación, polo que esta dirección xeral
RESOLVE:
Modificar a composición das comisións de avaliación establecidas na Resolución do 17 de febreiro de 2016 (DOG do 23 de febreiro), da Consellería de Cultura, Educación e Ordenación Universitaria, pola que se fai pública a composición das comisións de avaliación que actuarán no proceso de acreditación de competencias convocado pola Orde do 23 de decembro de 2015 (DOG do 8 de xaneiro de 2016), segundo o que figura no anexo desta resolución, debido a circunstancias sobrevidas de carácter persoal.
Santiago de Compostela, 9 de maio de 2016
– Na páxina 6634, no cadro correspondente á Comisión de avaliación de Emerxencias sanitarias no CIFP Manuel Antonio, débese substituír a:
E nomear como vogal a:
– Na páxina 6636, no cadro correspondente á Comisión de avaliación Obras de interior, decoración e rehabilitación no CIFP Porta da Auga, débese substituír a:
E nomear como vogal a:
RESOLUCIÓN do 4 de maio de 2016, da Secretaría Xeral de Cultura, pola que se inscribe a Asociación Jacobea de Almería Camino Mozárabe no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 25/05/2016

Feitos.
A Asociación Jacobea de Almería Camino Mozárabe, con domicilio social na avda. Pablo Picasso nº 2 de Alhama, en Almería, representada por Mª Mercedes Murillo Pravia, solicitou ser inscrita no Rexistro de Entidades de Promoción do Camiño de Santiago o día 26 de abril de 2016.
A solicitude foi presentada segundo o modelo que figura como anexo I do Decreto 45/2001, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito.
É de aplicación especificamente ao procedemento a seguinte normativa:
• Decreto 4/2013, do 10 de xaneiro, polo que se establece a estrutura orgánica da Consellería de Cultura, Educación e Ordenación Universitaria.
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
O artigo 23 deste último decreto regula que, para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste.
O xefe do Servizo de Protección e Fomento da Dirección Xeral do Patrimonio Cultural emite un informe o día 3 de maio de 2016 sobre a solicitude, no cal se constata que a Asociación Jacobea de Almería Camino Mozárabe persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febrero. Por iso,
Que a Asociación Jacobea de Almería Camino Mozárabe quede inscrita no Rexistro de Entidades de Promoción do Camiño de Santiago co número 212.
Santiago de Compostela, 4 de maio de 2016
EXTRACTO da Orde do 6 de maio de 2016 pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se procede á súa convocatoria para o ano 2016 (código de procedemento PR809A).
Vicepresidencia e Consellería de Presidencia, Administracións Públicas e Xustiza — III. Outras disposicións — 25/05/2016

BDNS (identif.): 306605.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Persoas beneficiarias
As persoas beneficiarias das bolsas serán mozos e mozas con titulación universitaria nados o 1 de xaneiro de 1985 ou con posterioridade a esa data.
Segundo.
Obxecto
Estas bases teñen por obxecto regular a convocatoria de seis bolsas para a formación de expertos/as en cooperación internacional para o desenvolvemento.
Os destinos das bolsas serán Santiago de Compostela, na sede da Dirección Xeral de Relacións Exteriores e coa Unión Europea (en diante, Dirección Xeral) ou o exterior, nas unidades de cooperación no exterior (UCE) da Axencia Española de Cooperación Internacional para o Desenvolvemento.
As bolsas reguladas nesta orde concederanse en réxime de concorrencia competitiva e baixo os principios de publicidade, obxectividade, transparencia, igualdade, non discriminación, eficacia e eficiencia.
Terceiro.
Bases reguladoras
Orde do 6 de maio de 2016 pola que se establecen as bases reguladoras para a concesión das bolsas de formación de persoas expertas en cooperación internacional para o desenvolvemento e se procede á súa convocatoria para o ano 2016 (código de procedemento PR809A).
Cuarto.
Importe
Para a concesión destas bolsas destínase un crédito de 96.530 €, que se distribuirá do seguinte xeito: 93.600 € (39.200 € para o ano 2016 e 54.400 € para o ano 2017) e 2.930 € (930 para o ano 2016 e 2.000 para o ano 2017).
O importe da bolsa será de 1.200 € brutos mensuais, no caso de que os destinos sexan no exterior, e 1.000 € brutos mensuais, no caso de que os destinos sexan na sede da Dirección Xeral, que se farán efectivos polo importe líquido, tras realizar a retención fiscal e da cota obreira que lle corresponda, na conta bancaria que sinale a persoa beneficiaria da bolsa. Os meses serán considerados en todos os casos de 30 días.
Os/as bolseiros/as destinados/as no exterior recibirán, en concepto de aboamento dos gastos de viaxe, primeiro establecemento, visados, vacinación, seguros, desprazamentos internos ou calquera outro necesario no desenvolvemento da bolsa, unha contía máxima de 3.000 € para cada un dos destinos propostos, que lles será aboada con anterioridade á primeira mensualidade da bolsa.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 6 de maio de 2016
RESOLUCIÓN do 12 de maio de 2016 pola que se dá publicidade dos convenios de colaboración subscritos por este ente público no primeiro cuadrimestre do ano 2016.
Centro Informático para a Xestión Tributaria, Económico-Financeira e Contable — III. Outras disposicións — 25/05/2016

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno, resólvese dar publicidade á relación dos convenios subscritos polo Centro Informático para a Xestión Tributaria, Económico-Financeira e Contable (Cixtec), nos meses de xaneiro, febreiro, marzo e abril do ano 2016, que se relacionan:
Título: convenio de colaboración entre a Escola Galega de Administración Pública e o Centro Informático para a Xestión Tributaria, Económico-Financeira e Contable para o desenvolvemento de actividades de formación, divulgación e investigación.
Obxecto: a participación nas actividades da EGAP do persoal dependente do Cixtec, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes del; actuando de forma máis eficaz e eficiente na utilización dos medios humanos, materiais e de organización de cada unha delas, para un mellor cumprimento dos fins das dúas partes, en beneficio da cidadanía e da sociedade galega.
Sinatura: 4 de xaneiro de 2016.
Importe: 0 €.
Santiago de Compostela, 12 de maio de 2016
EXTRACTO da Orde do 28 de abril de 2016 pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 20/05/2016

BDNS (Identif.): 306532.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións ( http://www.pap.minhap.gob.es/bdnstrans/index ):
Primeiro. Persoas beneficiarias
Poderá concorrer a esta convocatoria o alumnado matriculado en centros públicos desta comunidade autónoma e, no caso dos centros privados, o alumnado matriculado en ensinanzas concertadas coa Consellería de Cultura, Educación e Ordenación Universitaria, que estea cursando o derradeiro curso dun ciclo formativo de grao profesional básico, grao medio ou grao superior de Formación Profesional Inicial, Artes Plásticas e Deseño, Ensinanzas Deportivas e Programas Formativos.
Segundo. Obxecto
Convocar axudas económicas para a realización da formación práctica en centros de traballo (FCT) en réxime de concorrencia non competitiva.
Terceiro. Bases reguladoras
Orde do 28 de abril de 2016 pola que se convocan axudas económicas para o alumnado que realiza formación práctica en centros de traballo.
Cuarto. Importe
O importe total das axudas económicas efectuarase con cargo ao concepto orzamentario 10.50.422M.480.0 dentro do exercicio orzamentario do ano 2016, da Dirección Xeral de Educación, Formación Profesional e Innovación Educativa, ata un importe máximo de 514.000 € (cincocentos catorce mil euros).
Quinto. Prazo de presentación de solicitudes
Convócanse dous períodos de presentación de solicitudes:
1. Primeiro prazo: trinta e un (31) días naturais contados a partir do día seguinte ao da publicación desta orde no Diario Oficial de Galicia.
2. O segundo prazo será o comprendido entre o 14 de outubro e o 14 de novembro de 2016.
Santiago de Compostela, 28 de abril de 2016
ORDE do 10 de maio de 2016 pola que se dispón a renovación de tres vogais do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 20/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Renovar o mandato dos seguintes vogais no Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia:
• José Juan Durán Hermida
• Juan Carlos Maneiro Cadillo
• Covadonga Salgado Blanco
Santiago de Compostela, 10 de maio de 2016
CORRECCIÓN de erros. Decreto 57/2016, do 12 de maio, polo que se establece a ordenación dos establecementos hoteleiros.
Vicepresidencia e Consellería de Presidencia, Administracións Públicas e Xustiza — I. Disposicións xerais — 01/08/2016

Advertidos erros no Decreto 57/2016, do 12 de maio, polo que se establece a ordenación dos establecementos hoteleiros, publicado no Diario Oficial de Galicia núm. 103, do 1 de xuño de 2016, cómpre realizar as oportunas correccións:
Na páxina 21045, no criterio 12, onde di:
Debe dicir:
Na páxina 21051, criterio 78, onde di:
Debe dicir:
Na páxina 21055, criterio 148, onde di:
Debe dicir:
Na páxina 21057, criterio 198, onde di:
Debe dicir:
DECRETO 92/2016, do 1 de agosto, de disolución do Parlamento de Galicia e de convocatoria de eleccións.
Presidencia da Xunta de Galicia — I. Disposicións xerais — 02/08/2016

De acordo co previsto na Lei orgánica 1/1981, do 6 de abril, do Estatuto de autonomía de Galicia, na Lei 1/1983, do 22 de febreiro, de normas reguladoras da Xunta e da súa Presidencia, e na Lei 8/1985, do 13 de agosto, de eleccións ao Parlamento de Galicia, e logo de deliberación do Consello da Xunta de Galicia na súa reunión do día un de agosto de dous mil dezaseis,
Artigo 1
Queda disolto o Parlamento de Galicia elixido o día vinte e un de outubro de dous mil doce.
Artigo 2
Convócanse eleccións ao Parlamento de Galicia, que terán lugar o vinte e cinco de setembro de dous mil dezaseis.
Artigo 3
En aplicación do artigo 9 da Lei 8/1985, do 13 de agosto, de eleccións ao Parlamento de Galicia, o número de deputados correspondente a cada circunscrición é o seguinte:
A Coruña: vinte e cinco.
Lugo: catorce.
Ourense: catorce.
Pontevedra: vinte e dous.
Artigo 4
A campaña electoral durará quince días; comezará ás cero horas do venres día nove de setembro de dous mil dezaseis e finalizará ás vinte e catro horas do venres día vinte e tres de setembro de dous mil dezaseis.
Artigo 5
Celebradas as eleccións convocadas por este decreto, a cámara resultante reunirase para a súa sesión constitutiva o día vinte e un de outubro de dous mil dezaseis, ás once horas.
Artigo 6
As eleccións convocadas por este decreto rexeranse pola Lei orgánica 5/1985, do 19 de xuño, de réxime electoral xeral; así como pola Lei 8/1985, do 13 de agosto, de eleccións ao Parlamento de Galicia, e a normativa de desenvolvemento.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, un de agosto de dous mil dezaseis
ORDE do 11 de xullo de 2016 pola que se autoriza a implantación do bacharelato nas modalidades de Ciencias e de Humanidades e Ciencias Sociais no IES Eduardo Blanco Amor de Culleredo.
Consellería de Cultura, Educación e Ordenación Universitaria — III. Outras disposicións — 01/08/2016

O Estatuto de autonomía de Galicia, no seu artigo 31, dispón que é competencia plena da Comunidade Autónoma de Galicia o regulamento e administración do ensino en toda a súa extensión, niveis e graos, modalidades e especialidades, sen prexuízo do disposto no artigo 27 da Constitución e nas leis orgánicas que o desenvolven, conforme o punto primeiro do artigo 81, e das facultades que atribúe ao Estado o artigo 149.1.30 da Constitución.
A Lei orgánica 2/2006, do 3 de maio, de educación, no capítulo IV do seu título I, determina a organización do bacharelato en diferentes modalidades, e o Decreto 86/2015, do 25 de xuño, establece o currículo da educación secundaria obrigatoria e do bacharelato na Comunidade Autónoma de Galicia.
Analizadas as necesidades educativas xurdidas e a oferta de modalidades en funcionamento, resulta necesario ampliar esta oferta, coa finalidade de mellorar a atención do alumnado de bacharelato.
Por todo canto antecede, logo do informe favorable da Dirección Xeral de Educación, Formación Profesional e Innovación Educativa, por proposta da Dirección Xeral de Centros e Recursos Humanos,
Artigo único. Autorización de ensinanzas
Autorízase a implantación do bacharelato nas modalidades de Ciencias e de Humanidades e Ciencias Sociais no IES Eduardo Blanco Amor de Culleredo (código 15027903) a partir do curso 2016/17.
Disposición derradeira primeira. Desenvolvemento normativo
Autorízase a Dirección Xeral de Educación, Formación Profesional e Innovación Educativa e a Dirección Xeral de Centros e Recursos Humanos para adoptar todos os actos e medidas necesarias para a aplicación desta orde.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de xullo de 2016
RESOLUCIÓN do 8 de xullo de 2016, da Dirección Xeral de Enerxía e Minas, pola que se dá publicidade ás resolucións da Consellería de Economía, Emprego e Industria con data do 16 de xuño de 2016, de concesión e inadmisión de axudas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, e se procede á súa convocatoria para o ano 2016 (publicada no Diario Oficial de Galicia número 248, do 30 de decembro de 2015).
Consellería de Economía, Emprego e Industria — III. Outras disposicións — 01/08/2016

De conformidade co disposto no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 15/2014, do 16 de setembro (BOE núm.  226, do 17 de setembro) , e no artigo 11 da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para o pagamento de parte da factura eléctrica a través do tícket eléctrico social de Galicia, procédese por medio desta resolución a dar publicidade ás resolucións da Consellería de Economía, Emprego e Industria con data do 16 de xuño de 2016, polas que se conceden e inadmiten axudas solicitadas ao abeiro da citada Orde do 28 de decembro de 2015 (2ª resolución).
Os interesados poderán consultar a información detallada das resolucións no seguinte enderezo https://ticketelectrico.xunta.es/dxem/consulta/ así como no enlace habilitado na páxina web da Consellería de Economía, Emprego e Industria.
Así mesmo, fáiselle saber aos interesados que contra as citadas resolucións, que son definitivas en vía administrativa, cabe interpoñer, se é o caso:
1. Recurso potestativo de reposición ante o órgano que ditou a resolución, no prazo dun mes contando a partir do día seguinte ao da súa publicación, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
2. Ou ben directamente recurso contencioso-administrativo, no prazo de 2 meses, ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación.
Santiago de Compostela, 8 de xullo de 2016
ORDE do 8 de xullo de 2016 pola que se constitúe o Colexio Rural Agrupado de Caldas de Reis da provincia de Pontevedra.
Consellería de Cultura, Educación e Ordenación Universitaria — III. Outras disposicións — 01/08/2016

Examinado o expediente sobre a constitución do Colexio Rural Agrupado de Caldas de Reis, tramitado pola Xefatura Territorial de Pontevedra e de conformidade co Decreto 374/1996, do 17 de outubro (DOG do 21 de outubro), polo que se aproba o Regulamento orgánico das escolas de educación infantil e dos colexios de educación primaria.
En virtude do establecido no artigo 6.3 do devandito regulamento, por proposta da Dirección Xeral de Centros e Recursos Humanos,
Artigo 1. Constitución do centro
Constituír o Colexio Rural Agrupado de Caldas de Reis, cos datos que figuran no anexo desta orde.
Artigo 2. Composición do centro
Integrar no Colexio Rural Agrupado de Caldas de Reis os colexios e escolas, que se suprimen como tales, de: EEI de Carracedo (código 36013151), EEI de Godos (código 36013931), EEI de Saiar (código 36013886), EEI de Santo André de Cesar (código 36013175).
Artigo 3. Profesorado
O profesorado de cada unha das escolas agrupadas e aquel que se poida asignar eventualmente integraranse no colexio rural obxecto de constitución.
Disposición derradeira. Entrada en vigor
Esta orde entrará en vigor o día 1 de setembro de 2016.
Santiago de Compostela, 8 de xullo de 2016
RESOLUCIÓN do 15 de xullo de 2016, da Dirección Xeral de Comercio, pola que se lles dá publicidade ás axudas concedidas ao abeiro da Orde do 22 de decembro de 2015 pola que se establecen as bases reguladoras para a concesión, en réxime de concorrencia competitiva, de subvencións para a mellora da imaxe, modernización, establecemento de novas fórmulas e medios de comercialización no sector comerciante retallista e artesanal galego (código de procedemento IN201H) (Diario Oficial de Galicia do 30 de decembro de 2015, número 248).
Consellería de Economía, Emprego e Industria — III. Outras disposicións — 01/08/2016

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 23 das bases reguladoras da orde, publícanse as subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 22 de decembro de 2015 pola que se establecen as bases reguladoras para a concesión en réxime de concorrencia competitiva, de subvencións para a mellora de imaxe, modernización, establecemento de novas fórmulas e medios de comercialización no sector comerciante retallista e artesanal galego (código de procedemento IN201H).
Crédito orzamentario: 3.100.000 euros.
Aplicacións orzamentarias:
09.30.751A.770.2
3.000.000,00 €
09.30.751A.781.1
100.000,00 €
Finalidade: mellora de imaxe, modernización, establecemento de novas fórmulas e medios de comercialización no sector comerciante retallista e artesanal galego
Santiago de Compostela, 15 de xullo de 2016
ORDE do 27 de maio de 2016 pola que se modifica a Orde do 23 de decembro de 2015 pola que se establecen as bases reguladoras da concesión, en réxime de concorrencia competitiva, de axudas para a creación e funcionamento de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
Consellería do Medio Rural — III. Outras disposicións — 31/05/2016

O día 30 de decembro de 2015 a Consellería do Medio Rural publicou a Orde do 23 de decembro de 2015 (DOG núm. 248, do 30 de decembro) pola que se establecen as bases reguladoras da concesión, en réxime de concorrencia competitiva, de axudas para a creación e funcionamento de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
O artigo 24 desta Orde do 23 de decembro de 2015 regula o prazo para xustificar a subvención conforme coa data límite do 1 de xuño 2016, salvo casos excepcionais debidamente autorizados polo órgano xestor de acordo co artigo 45.3 do Regulamento 9/2011, logo da petición do beneficiario.
Polo número de solicitudes presentadas ao abeiro da Orde do 23 de decembro de 2015 e a complexidade da análise das referidas solicitudes, o proceso administrativo de resolución das axudas concedidas ao abeiro da dita orde alongouse no tempo de tal xeito que a data de resolución podería ser posterior á data de xustificación inicialmente prevista para o 1 de xuño de 2016. Por esta circunstancia é necesario modificar a referida data de xustificación prevista na Orde do 23 de decembro de 2015.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
Artigo único. Modificación da Orde do 23 de decembro de 2015 (DOG núm. 248, do 23 de decembro) pola que se establecen as bases reguladoras da concesión, en réxime de concorrencia competitiva, de axudas para a creación e funcionamento de grupos operativos de innovación da Asociación Europea de Innovación en materia de produtividade e sustentabilidade agrícola, cofinanciadas co Fondo Europeo Agrícola de Desenvolvemento Rural (Feader), e se convocan para o ano 2016.
O número 1 do artigo 24 queda redactado do seguinte xeito:
«1. O coordinador do grupo operativo xustificará a subvención, coa data límite do 1 de xullo de 2016, salvo casos excepcionais debidamente autorizados polo órgano xestor acorde co artigo 45.3 do Decreto 11/2009, logo da petición do beneficiario».
Santiago de Compostela, 27 de maio de 2016
CORRECCIÓN de erros. Resolución do 5 de abril de 2016 pola que se publican as contías das transferencias finalistas efectuadas no exercicio 2015 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Política Social — III. Outras disposicións — 31/05/2016

Logo de advertir un erro na dita resolución, publicada no Diario Oficial de Galicia núm. 71, do 14 de abril, cómpre facer a seguinte corrección:
Na páxina 13561, no anexo, Transferencias finalistas destinadas ao cofinanciamento dos servizos sociais comunitarios municipais, sobre financiamento da axuda no fogar a persoas valoradas como dependentes, na provincia de Pontevedra,
Onde di:
Debe dicir:
RESOLUCIÓN do 20 de maio de 2016, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos no primeiro cuadrimestre do ano 2016.
Consellería de Facenda — III. Outras disposicións — 31/05/2016

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2016, que se incorpora como anexo a esta resolución.
Santiago de Compostela, 20 de maio de 2016
RESOLUCIÓN do 23 de maio de 2016, da Xefatura Territorial de Lugo, pola que se publica a relación definitiva de nenas e nenos admitidas/os para o curso 2016/17 nas escolas infantís 0-3 dependentes da Axencia Galega de Servizos Sociais na provincia de Lugo.
Consellería de Política Social — III. Outras disposicións — 30/05/2016

Con data 24 de febreiro de 2016 publicouse a Resolución do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2016/17.
O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos, establece na súa disposición adicional primeira que esta asumirá desde a súa posta en funcionamento as competencias atribuídas en materia de xestión de escolas infantís á Dirección Xeral de Familia, Infancia e Dinamización Demográfica. A nova entidade subrogarase en todas as relacións xurídicas, bens, dereitos e obrigas derivados do exercicio das súas competencias.
Na súa disposición transitoria primeira o dito decreto establece, non obstante, que a persoa titular da Dirección Xeral de Familia, Infancia e Dinamización Demográfica desenvolverá transitoriamente e pola súa propia condición as funcións que corresponden ao/á director/a da Axencia Galega de Servizos Sociais ata o nomeamento deste/a a través do procedemento recollido nestes estatutos.
Así mesmo, na mesma disposición establécese que a través das xefaturas territoriais se poderán seguir realizando os labores de apoio para a xestión dos centros da Axencia Galega de Servizos Sociais no seu ámbito territorial, ata que esta dispoña de servizos propios para alcanzar a súa autonomía.
A Resolución do 18 de decembro de 2014 establece que a posta en funcionamento da Axencia Galega de Servizos Sociais será o 1 de xaneiro de 2015.
Unha vez estudadas pola comisión de baremación todas as reclamacións presentadas e resoltas pola persoa titular da xefatura territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Política Social, nas páxinas web http://benestar.xunta.es e http://www.escolasinfantisdegalicia.es e nos propios centros.
As/os solicitantes admitidas/os disporán do prazo establecido no artigo 14 da Resolución do 18 de febreiro para matricularse. Presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantisdegalicia.es.
De non formalizar a matrícula no prazo sinalado, considerarase desistida/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante o conselleiro de Política Social, no prazo dun mes desde o día seguinte ao da publicación desta resolución no Diario Oficial de Galicia.
Lugo, 23 de maio de 2016
RESOLUCIÓN do 23 de maio de 2016, da Xefatura Territorial de Ourense, pola que se publica a relación definitiva de nenas e nenos admitidas/os para o curso 2016/17 nas escolas infantís 0-3 dependentes da Axencia Galega de Servizos Sociais na provincia de Ourense.
Consellería de Política Social — III. Outras disposicións — 30/05/2016

Con data 24 de febreiro de 2016 publicouse a Resolución do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2016/17.
O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos, establece na súa disposición adicional primeira que esta asumirá desde a súa posta en funcionamento as competencias atribuídas en materia de xestión de escolas infantís á Dirección Xeral de Familia, Infancia e Dinamización Demográfica. A nova entidade subrogarase en todas as relacións xurídicas, bens, dereitos e obrigas derivados do exercicio das súas competencias.
Na súa disposición transitoria primeira o dito decreto establece, non obstante, que a persoa titular da Dirección Xeral de Familia, Infancia e Dinamización Demográfica desenvolverá transitoriamente e pola súa propia condición as funcións que corresponden ao/á director/a da Axencia Galega de Servizos Sociais ata o nomeamento deste/a a través do procedemento recollido nestes estatutos.
Así mesmo, na mesma disposición establécese que a través das xefaturas territoriais se poderán seguir realizando os labores de apoio para a xestión dos centros da Axencia Galega de Servizos Sociais no seu ámbito territorial, ata que esta dispoña de servizos propios para alcanzar a súa autonomía.
A Resolución do 18 de decembro de 2014 establece que a posta en funcionamento da Axencia Galega de Servizos Sociais será o 1 de xaneiro de 2015.
Unha vez estudadas pola comisión de baremación todas as reclamacións presentadas e resoltas pola persoa titular da xefatura territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Política Social, nas páxinas web http://benestar.xunta.es e http://www.escolasinfantisdegalicia.es e nos propios centros.
As/os solicitantes admitidas/os disporán do prazo establecido no artigo 14 da Resolución do 18 de febreiro para matricularse. Presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantisdegalicia.es.
De non formalizar a matrícula no prazo sinalado, considerarase desistida/o na súa solicitude.
Contra esta resolución, que non esgota a vía administrativa, poderá interporse recurso de alzada ante o conselleiro de Política Social, no prazo dun mes desde o día seguinte ao da publicación desta resolución no
Diario Oficial de Galicia
.
Ourense, 23 de maio de 2016
RESOLUCIÓN do 23 de maio de 2016, da Xefatura Territorial da Coruña, pola que se publica a relación definitiva de nenas e nenos admitidas/os para o curso 2016/17 nas escolas infantís 0-3 dependentes da Axencia Galega de Servizos Sociais na provincia da Coruña.
Consellería de Política Social — III. Outras disposicións — 30/05/2016

Con data 24 de febreiro de 2016 publicouse a Resolución do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2016/17.
O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos, establece na súa disposición adicional primeira que esta asumirá desde a súa posta en funcionamento as competencias atribuídas en materia de xestión de escolas infantís á Dirección Xeral de Familia, Infancia e Dinamización Demográfica. A nova entidade subrogarase en todas as relacións xurídicas, bens, dereitos e obrigas derivados do exercicio das súas competencias.
Na súa disposición transitoria primeira o dito decreto establece, non obstante, que a persoa titular da Dirección Xeral de Familia, Infancia e Dinamización Demográfica desenvolverá transitoriamente e pola súa propia condición as funcións que corresponden ao/á director/a da Axencia Galega de Servizos Sociais ata o nomeamento deste/a a través do procedemento recollido nestes estatutos.
Así mesmo, na mesma disposición establécese que a través das xefaturas territoriais se poderán seguir realizando os labores de apoio para a xestión dos centros da Axencia Galega de Servizos Sociais no seu ámbito territorial, ata que esta dispoña de servizos propios para alcanzar a súa autonomía.
A Resolución do 18 de decembro de 2014 establece que a posta en funcionamento da Axencia Galega de Servizos Sociais será o 1 de xaneiro de 2015.
Unha vez estudadas pola comisión de baremación todas as reclamacións presentadas e resoltas pola persoa titular da xefatura territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Política Social, nas páxinas web http://benestar.xunta.es e http://www.escolasinfantisdegalicia.es e nos propios centros.
As/os solicitantes admitidas/os disporán do prazo establecido no artigo 14 da Resolución do 18 de febreiro para matricularse. Presentarán no centro onde obtivesen praza o impreso de matrícula debidamente cuberto xunto co certificado médico da/do nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantisdegalicia.es.
De non formalizar a matrícula no prazo sinalado, considerarase desistida/o na súa solicitude.
Contra esta resolución, que non esgota a vía administrativa, poderá interporse recurso de alzada ante o conselleiro de Política Social, no prazo dun mes desde o día seguinte ao da publicación desta resolución no
Diario Oficial de Galicia
.
A Coruña, 23 de maio de 2016
RESOLUCIÓN do 23 de maio de 2016, da Xefatura Territorial de Vigo, pola que se publica a relación definitiva de nenas e nenos admitidas/os para o curso 2016/17 nas escolas infantís 0-3 dependentes da Axencia Galega de Servizos Sociais na provincia de Pontevedra.
Consellería de Política Social — III. Outras disposicións — 30/05/2016

Con data 24 de febreiro de 2016 publicouse a Resolución do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2016/17.
O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos, establece na súa disposición adicional primeira que esta asumirá desde a súa posta en funcionamento as competencias atribuídas en materia de xestión de escolas infantís á Dirección Xeral de Familia, Infancia e Dinamización Demográfica. A nova entidade subrogarase en todas as relacións xurídicas, bens, dereitos e obrigas derivados do exercicio das súas competencias.
Na súa disposición transitoria primeira o dito decreto establece, non obstante, que a persoa titular da Dirección Xeral de Familia, Infancia e Dinamización Demográfica desenvolverá transitoriamente e pola súa propia condición as funcións que corresponden ao/á director/a da Axencia Galega de Servizos Sociais ata o nomeamento deste/a a través do procedemento recollido nestes estatutos.
Así mesmo, na mesma disposición establécese que a través das xefaturas territoriais se poderán seguir realizando os labores de apoio para a xestión dos centros da Axencia Galega de Servizos Sociais no seu ámbito territorial, ata que esta dispoña de servizos propios para alcanzar a súa autonomía.
A Resolución do 18 de decembro de 2014 establece que a posta en funcionamento da Axencia Galega de Servizos Sociais será o 1 de xaneiro de 2015.
Unha vez estudadas pola comisión de baremación todas as reclamacións presentadas e resoltas pola persoa titular da xefatura territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Política Social, nas páxinas web http://benestar.xunta.es e http://www.escolasinfantisdegalicia.es e nos propios centros.
As/os solicitantes admitidas/os disporán do prazo establecido no artigo 14 da Resolución do 18 de febreiro para matricularse. Presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantisdegalicia.es.
De non formalizar a matrícula no prazo sinalado, considerarase desistida/o na súa solicitude.
Contra esta resolución, que non esgota a vía administrativa, poderá interporse recurso de alzada ante o conselleiro de Política Social, no prazo dun mes desde o día seguinte ao da publicación desta resolución no Diario Oficial de Galicia.
Vigo, 23 de maio de 2016
EXTRACTO da Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016-2017.
Consellería de Economía, Emprego e Industria — III. Outras disposicións — 01/08/2016

BDNS (Identif.): 313609.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias das subvencións para o desenvolvemento das Lanzadeiras de emprego reguladas nesta orde as entidades con personalidade xurídica propia e sen ánimo de lucro.
Todas elas deberán acreditar experiencia na realización de accións dirixidas ao acompañamento ás persoas en situación de desemprego en procesos de inserción laboral por conta allea ou propia.
Non poderán ser entidades beneficiarias aquelas en que concorra algunha das causas expresadas no artigo 10 da Lei 9/2007, do 13 de xuño, de subvencións de Galicia.
Segundo.
Obxecto
As subvencións reguladas na presente orde terán por obxecto o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego mediante a posta en marcha de Lanzadeiras de emprego de Galicia no ámbito da Comunidade Autónoma e durante un período de 12 meses, facilitándolles ás ditas persoas os recursos e ferramentas que melloren a súa empregabilidade, as activen laboralmente e lles proporcionen competencias transversais que incrementen as súas posibilidades de inserción laboral.
Terceiro.
Bases reguladoras
As bases reguladoras están establecidas na Orde do 18 de xullo de 2016 pola que se establecen as bases reguladoras e a convocatoria pública para a concesión de subvencións para a posta en práctica de Lanzadeiras de emprego de Galicia durante os anos 2016-2017.
Cuarto.
Importe
Importe total da convocatoria: 4.000.000,00 €.
As Lanzadeiras de emprego están destinadas a atender un mínimo de 60 persoas desempregadas e un máximo de 120. A contía máxima da subvención que se concederá será de 2.400 euros por cada persoa desempregada participante.
Quinto.
Prazo de presentación de solicitudes
Un mes, que se contará a partir do día seguinte ao da publicación da orde de convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 18 de xullo de 2016
DECRETO 91/2016, do 14 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e o estudo de impacto ambiental da obra de conexión CG 1.5 en Sampaio-Portobravo, de clave AC/12/031.01.
Consellería de Infraestruturas e Vivenda — III. Outras disposicións — 01/08/2016

Antecedentes:
O 22 de maio de 2014 publícase no Diario Oficial de Galicia (núm. 97) a Resolución do 15 de maio de 2014 pola que se somenten ao trámite de información pública o proxecto de trazado e o estudo de impacto ambiental da obra de conexión CG 1.5 en Sampaio-Portobravo, de clave AC/12/031.01, así como a relación individual de bens, dereitos e propietarios afectados polo proxecto referenciado.
Posteriormente, e tras a análise das alegacións e informes presentados, o 1 de xullo de 2015 se aproba o expediente de información pública e definitivamente o proxecto de trazado e o estudo de impacto ambiental da obra de conexión CG 1.5 en Sampaio-Portobravo, de clave AC/12/031.01.
O mencionado proxecto de trazado ten por obxecto a mellora da conexión do corredor CG 1.5 Brión-Noia en Sampaio co núcleo de Portobravo no concello de Lousame. Para isto formúlase unha nova vía con enlace coas estradas autonómicas AC-543, AC-311 e AC-308, que fornece unha conexión máis curta e máis segura ao evitar o treito en travesía.
A xustificación da urxencia de ocupación dos bens e dereitos precisos para a execución desta actuación vén motivada porque na vía obxecto do proxecto débense corrixir as interseccións existentes coa construción de novas rotondas, mellorando a seguridade e eficiencia da vía. Tamén se dotará de maior accesibilidade o núcleo de Noia e o seu polígono industrial.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar á realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día catorce de xullo de dous mil dezaseis,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de trazado e o estudo de impacto ambiental da obra de conexión CG 1.5 en Sampaio-Portobravo, de clave AC/12/031.01.
Santiago de Compostela, catorce de xullo de dous mil dezaseis
EXTRACTO da Orde do 14 de xullo de 2016 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2016.
Consellería de Economía, Emprego e Industria — III. Outras disposicións — 01/08/2016

BDNS (Idenf.): 313434.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Os concellos cuxa poboación sexa inferior a 10.000 habitantes no padrón municipal de habitantes do ano 2015 segundo as cifras oficiais publicadas polo Instituto Galego de Estatística en 1 de xaneiro de 2016, sempre que todos eles dispoñan de capacidade técnica e de xestión suficiente para a execución dos correspondentes proxectos.
Segundo. Obxecto
Fomentar o emprego en colaboración coas entidades locais no medio rural a través da contratación de persoas traballadoras desempregadas para a realización de obras ou servizos de interese xeral e social, co obxecto de proporcionarlles a experiencia e práctica profesional necesarias para facilitar a súa inserción laboral.
Terceiro. Bases reguladoras
Orde do 14 de xullo de 2016 pola que se establecen as bases que regulan as axudas e subvencións para o fomento do emprego no medio rural (Aprol rural) e se procede á súa convocatoria para o exercicio do ano 2016.
Cuarto. Importe
Para a concesión destas axudas destínanse seis millóns novecentos mil euros (6.900.000 €).
Quinta. Prazo de presentación de solicitudes
O prazo para a presentación de solicitudes será dun mes, contado desde o día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non houber día equivalente, entenderase que o prazo expira o último día do mes.
Santiago de Compostela, 14 de xullo de 2016
RESOLUCIÓN conxunta do 26 de abril de 2016, da Consellería de Cultura, Educación e Ordenación Universitaria e do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis-11 Ti consomes: fano igual en todas as partes?
Instituto Galego de Consumo — III. Outras disposicións — 26/05/2016

Por Resolución conxunta do 10 de marzo de 2016 (DOG nº 54, do 18 de marzo), convocouse a fase autonómica do concurso sobre consumo responsable e calidade de vida Consumópolis-11 «Ti consomes: fano igual en todas as partes?».
Vista a proposta efectuada polo xurado mencionado no artigo 9 da citada resolución, relativa á selección dos traballos presentados segundo os criterios previstos no artigo 10, procede a súa publicación de conformidade con ela. Na súa virtude:
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis-11 «Ti consomes: fano igual en todas as partes?», que se relacionan no anexo desta resolución, facendo constar que os clasificados en primeiro lugar en cada unha das categorías representarán a Comunidade Autónoma na fase estatal do concurso.
Santiago de Compostela, 26 de abril de 2016